มีเพศสัมพันธ์กับแฟนวันที่ 19 พ ค ใส่ถุงยางอนามัยหลั่งนอก พรุ่งนี้ครบรอบเมนส์มา แฟนมีอาการ เมื่อก้มแล้ว ปวดท้องด้านล้างจื๊ดๆ แบบนี้เป็นอาการอะไรครับ
สวัสดีค่ะ การมีเพศสัมพันธ์โดยการใส่ถุงยางอนามัยร่วมกับใช้วิธีการหลั่งนอก โอกาสที่จะตั้งครรภ์นั้นถือว่ามีน้อยมากสำหรับอาการปวดท้องเวลาก้มตัวลง ก็ไม่ใช่อาการของการตั้งครรภ์แต่อย่างใด โดยอาจเกิดจาก- กล้ามเนื้อหน้าท้องส่วนล่างเกิดการอักเสบจากการบาดเจ็บต่างๆ เช่น การออกกำลังกายซิท-อัพ หรืออื่นๆ มากไป การยกของหนัก เป็นต้น- เป็นอาการปวดท้องน้อยก่อนที่ประจำเดือนจะมา- มีท้องผูก- กระเพาะปัสสาวะอักเสบ แต่จะมีอาการปัสสาวะที่ผิดปกติร่วมด้วยหากอาการเป็นไม่มาก ก็ควรสังเกตอาการไปก่อน ในช่วงนี้ก็ควรงดการออกกำลังกาย การเล่นกีฬาต่างๆ การทำงานหนักไปก่อน ซึ่งหากหลังจากนี้ ประจำเดือนมาเป็นปกติ และอาการปวดท้องน้อยหายไป ก็ถือว่าปกติดีค่ะ